tomron87/hebrew-wikipedia-sentences-corpus huggingface dataset:
מדינהתוארמכירותאוסטרליה (ARIA)פלטינה ×3210,000בלגיה (BEA)פלטינה30,000קנדה (Music Canada)פלטינה ×6480,000דנמרק (IFPI Denmark)פלטינה ×2180,000צרפת (SNEP)יהלום233,333גרמניה (BVMI)פלטינה400,000איטליה (FIMI)פלטינה ×2100,000ניו זילנד (RMNZ)פלטינה30,000נורווגיה (IFPI Norway)פלטינה ×3180,000ספרד (PROMUSICAE)פלטינה ×2100,000שוודיה (GLF)פלטינה ×432,000,000הממלכה המאוחדת (BPI)פלטינה600,000ארצות הברית (RIAA)פלטינה ×55,000,000
"It's a Hard Life" (בעברית: "אלה חיים קשים") הוא שיר של להקת הרוק הבריטית קווין, שנכתב על ידי הסולן פרדי מרקיורי.
הוא נכלל באלבום The Works משנת 1984, וזה הסינגל השלישי מאלבום.
בשנת 1991 הוא נכלל באלבום האוסף השני של הלהקה, Greatest Hits II.
הוא הגיע למקום השישי במצעד הסינגלים בבריטניה והיה השלישי ברציפות בטופ 10 מתוך האלבום.
הוא הגיע גם למקום השני באירלנד ולמקום ה-20 בהולנד.
מבחינה מוזיקלית, הלחן של "It's a Hard Life" דומה ללחן של השיר "Play the Game" משנת 1980. הליריקה והלחן הפותח את "It's a Hard Life" מבוסס על השורה "Ridi, Pagliaccio, sul tuo amore infranto!" (צחקו, ליצן, על אהבתכם השבורה!) מתוך "וסטי לה ג'ובבה", אריה מתוך האופרה "פליאצ'י" של רוג'רו לאונקוואלו.
אותה מנגינה מצוטטת גם בפסקול הסרט A Night at the Opera שעל שמו קראה קווין לאלבום שלה משנת 1975.
הקליפ, בבימויו של טים פופ והפקתו של גורדון לואיס, נוצר בסגנון "אופראי", כאשר הלהקה והניצבים מופיעים בתחפושות בסגנון אופרה.
בסרטון הוצגה גם גיטרה שנראתה כמו "גולגולת ועצמות" שעלתה יותר מ-1,000 ליש"ט, שבה ניגן בריאן מיי, וניתן ניתן לראות אותה גם על עטיפת הסינגל.
הסרטון צולם באולפן ארנולד אנד ריכטר במינכן.
השחקנים קורט ראאב וברברה ולנטין, חבריו של מרקיורי, יכולים להיתפס כתוספות.
אינגריד מאק, הנשואה למפיק המוזיקלי ריינהולד מק וחבר הלהקה, מופיעה בקליפ.
"It's Raining Men" (בעברית: "יורד גשם של גברים") הוא סינגל שהוקלט על ידי הצמד המוזיקלי האמריקאי The Weather Girls .
השיר יצא לאור ב-10 בספטמבר 1982, בהוצאת חברות התקליטים CBS רקורדס וקולומביה רקורדס, כסינגל המוביל מתוך האלבום Success.
פול ג'בארה חיבר את המילים לצד פול שייפר , והפיק אותו לצד בוב אסטי.
"It's Raining Men" הוא שיר Hi-NRG ופוסט-דיסקו המשלב אלמנטים של R&B, נשמה ודאנס אלקטרוני משנות השבעים.
מילות השיר מתארות התלהבות והנאה מהסוגים הרבים ושונים של גברים.
השיר הגיע למקום הראשון במצעד שירי הדאנס בארצות הברית, והגיע לעשירייה הפותחת במצעדי מוזיקה שונים בעולם.
ערוץ הטלוויזיה VH1 דירג את השיר כאחד השירים הטובים ביותר של שנות השמונים, וכן כאחד השירים הטובים ביותר של שנות האלפיים.
השיר הועמד לפרס גראמי בקטגוריית "ביצוע ה-R&B הטוב ביותר של צמד/להקה" בטקס פרסי הגראמי ה-26 בשנת 1983.
פול ג'בארה ופול שייפר כתבו את השיר בשנת 1979. בתחילה ג'בארה הציע את השיר לזמרת דונה סאמר, שדחתה את ההצעה לאחר שהתקרבה לדת הנוצרית.
ג'בארה סיפר כי סאמר תיעבה את התוכן הלירי של השיר וכינתה אותו "מנואץ".
לאחר מכן השיר הוצע לזמרות האמריקאיות דיאנה רוס, שר וברברה סטרייסנד, וכולן דחו את ההצעה.
מרתה וואש ואייזורה ארמסטד , חברות הצמד דאז, דחו גם הן את ההצעה.
וואש סיפרה כי "חשבנו שזה שיר מטורף – למעשה, מטורף מכדי להקליט אותו.
אתם צוחקים עליי?' [...] פשוט לא חשבתי שאנשים יקנו אותו...
בגלל זה המשכתי לסרב להצעה".
בסופו של דבר הצמד הקליט את השיר תוך שעה וחצי לאחר שג'בארה התחנן בפניהן שיקליטו אותו.
ההרכב המוזיקלי The Waters Sisters (ג'וליה ווטרס-טילמן ומקסין ווטרס וילארד), סטפני ספרויל וזנוביה קונקרייט ביצעו קולות רקע בפזמון השיר.
"It's Raining Men" הוא שיר Hi-NRG ("היי-אנרג'י") ודיסקו המשלב גם רית'ם אנד בלוז, נשמה ומוזיקת דאנס אלקטרונית משנות השבעים.
הוא נכתב בסולם לה במול מז'ור, והוא בעל מפעם מתון של פעימות לדקה.
וואש היא הזמרת הראשית בשיר, והמנעד הקולי שלה בשיר נע סביב שתי אוקטבות, מהתו הנמוך F3 לתו הגבוה F5. בשיר נעשה שימוש באקורד מינורי אחד, פה מינור, ויתר התווים באקורדים מז'וריים.
"It's Raining Men" יצא בתחילה עבור מועדוני דאנס בארצות הברית באמצע שנת 1982. הסינגל יצא לאור בארצות הברית ב-10 בספטמבר 1982, בפורמט של תקליט 7 אינץ' ותקליט 12 אינץ'.
זמן קצר לאחר צאת השיר, הצמד The Two Tons שינה את שמו ל-"The Weather Girls" בשל בלבול רב מצד התקשורת והקהל בשל כך שהשתיים הציגו את עצמן כ-"the weather girls" בתחילת השיר.
ב-1993 יצאה לאור גרסה מוקלטת חדשה של "It's Raining Men", בביצוען של אייזורה ארמסטד ובתה דינל רודס, כחלק מהאלבום השישי של הצמד, Double Tons of Fun.
ב-2005 יצאה לאור גרסה בביצוע חי של השיר, כחלק מהאלבום התשיעי של הצמד, .
בגרסה זו משתתפות דינל רודס ואינגריד ארתור, חברה חדשה בהרכב.
ב-2012 יצאה לאור גרסה חדשה לשיר בשם "It's Raining Men - 2012", המושפעת מז'אנר ההאוס, שהופקה על ידי סבו ריד.
בשנת 2009, ערוץ הטלוויזיה האמריקאי VH1 מיקם את השיר במקום ה-35 ברשימת 100 שירי הדאנס הטובים ביותר של שנות האלפיים, וכן במקום ה-35 ברשימת 100 הזמרים של להיט אחד של שנות השמונים.
בפברואר 2017 מגזין פייסט מיקם את השיר במקום ה-12 ברשימת 60 קלאסיקות הריקודים הטובות ביותר.
ובשנת 2020, הרולינג סטון מיקם את השיר במקום ה-90 ברשימת 100 סינגלי הבכורה הטובים ביותר של כל הזמנים.
"It's Raining Men" נחשב להמנון גאה.
ב-19 בינואר 2014 הושק קמפיין ברשת החברתית פייסבוק שקרא להעלות את השיר למקום הראשון במצעדי המוזיקה של הממלכה המאוחדת, בתגובה לאמירה של חבר מועצה מטעם מפלגת העצמאות של הממלכה המאוחדת, לפיה השיטפונות ותנאי מזג האוויר החריגים בממלכה הם "עונש משמיים" על החקיקה שמתירה נישואים חד מיניים, והאשים אותה בכך.
הקמפיין סוקר בחלק מכלי התקשורת, והשיר הגיע למקום ה-21 ביומו הראשון של שבוע המצעד.
השיר נכנס פעם נוספת למצעד הסינגלים הבריטי לאחר שבועיים, במקום ה-31. ב-2017, הרולינג סטון כלל את השיר ברשימת "25 שירי הגאווה היסודיים".
ב-2018, הבילבורד מיקם את השיר במקום ה-48 ברשימת "50 ההמנונים הגאים הטובים ביותר בכל הזמנים".
האתר The Gay UK מיקם את השיר במקום השני ברשימת "40 ההמנונים הגאים המובילים".
ב-1983, "It's Raining Men" הועמד לפרס גראמי בקטגוריית "ביצוע ה-R&B הטוב ביותר של צמד/להקה".
ביוני 2017, השיר נכנס למצעד "Spotify Rewind" והגיע בשיאו למקום הראשון.
השיר זכה להצלחה מסחרית בארצות הברית.
השיר שהה שבעה שבועות בסך הכל במצעד הבילבורד הוט 100, והגיע בשיאו למקום ה-46 ב-5 במרץ 1983. אף על פי שהוא עדיין לא יצא לחנויות קמעונאיות, הסינגל זכה לתשומת לב רבה בזכות השמעות בלבד.
בשבוע של 25 בדצמבר 1982, "It's Raining Men" הגיע לראש מצעד שירי הדאנס קלאב של הבילבורד, ושהה שם שבועיים, בעוד הוא שהה 22 שבועות בסך הכל במצעד שירי הדאנס קלאב.
אחרי 18 שבועות במצעדי ה-R&B, השיר הגיע בשיאו למקום ה-34. השיר זכה להצלחה עצומה גם בממלכה המאוחדת.
השיר הגיע בשיאו למקום השני במצעד הסינגלים הבריטי, וקיבל תואר זהב כאשר נמכר במעל ל-400,000 עותקים בממלכה המאוחדת.
הווידאו קליפ של השיר פורסם בחורף 1982. ביים אותו גארי קיז, והוא צולם בבניין נטוש בעיר ניו יורק.
בשל התמיכה המוגבלת שקיבל מקולומביה רקורדס, הקליפ לשיר היה דל תקציב.
בתיאורה את הרעיון של הקליפ, וואש אמרה: "אלוהים, זה היה קליפ זול!
צילמנו אותו בבניין נטוש בשיא החורף.
לא היה שום חימום וכולם לבשו מעילים.
בחלק בקליפ בו אנחנו נופלות מהשמיים, נחתנו על המזרנים האלה וגילינו [יום לאחר מכן] שהם היו שורצים חרקים.
במשך ימים אחרי זה אייזורה ואני התגרדנו!
סצנת הפתיחה של הקליפ מציגה את חברות הצמד בתחנת חדשות.
הצמד מציג תחזית שגשם של גברים צפוי לרדת מהשמיים.
אחרי שחברות הצמד מביטות החוצה מחלון התחנה אל השמיים כדי לראות את הגשם של הגברים, הן קופצות מתוך החלון עם המטריות שלהן כדי להצטרף אליהם.
בשלב זה מופיעים מספר רקדנים בקליפ.
סצנה אחרת מציגה את חברות הצמד לבושות בלבניהן על מיטה בצורת לב, כאשר הן מוקפות על ידי גברים שמראים הערצה כלפיהן.
סצנת הסיום של הקליפ מציגה את הצמד רוקדות עם הרקדנים והניצבים.
מרתה וואש , אייזורה ארמסטד – שירה
בוב אסטי – קלידים, סינתיסייזר
לי סקלאר – גיטרה בס
סטפני ספרויל, ג'וליה ווטרס-טילמן, מקסין ווטרס וילארד, זנוביה קונקרייט – קולות רקע
גרסתם של מרתה וואש ורופול
גרסת כיסוי לשיר בשם It's Raining Men...
The Sequel הוקלטה על ידי חברת הצמד מרתה וואש והזמר רופול בשנת 1998, ויצאה לאור כסינגל המוביל מתוך אלבום האוסף של וואש, The Collection.
השיר הופיע גם באלבומו של רופול, Rupaul's Go-Go Box Classics.
לארי פליק מבילבורד כתב כי וואש "נשמעת כאילו היא עושה חיים כאשר היא חוזרת אל הלהיט מתקופת השיא שלה כחלק מ-The Weather Girls".
הוא ציין כי "ההוק החדשני בהקלטה החדשה הזו הוא הביצוע של רופול, שהליווי המאולתר המשוחרר שלו הוא כיף גדול".
הוא עוד הוסיף כי המפיק גארי האסה "לא סוטה הרבה מצליל הדיסקו של ההקלטה המקורית, ומשאיר לחבורה של רמיקסרים לחקור מגוון של רעיונות טרנדיים יותר".
סצנת הפתיחה של הקליפ מציגה את מרתה וואש ורופול כמגישי חדשות של Weather Center.
הצמד מציג תחזית שגשם של גברים צפוי לרדת מהשמיים, ומספר כתבי שטח גם מדווחים כן.
וואש, בתור מטאורולוגית וחזאית, מבצעת את השיר מול מפה דיגיטלית.
אנשים ברחבי העולם מתחילים להרגיש את ההשפעה של התחזית ואף מספר נשים נראות כשהן אוספות גברים שנופלים מהשמיים לתוך סלים.
בקליפ מופיעים מספר גברים אשר רוקדים לצלילי השיר.
It's Raining Men יצא לאור ב-30 באפריל 2001, כסינגל הראשון מתוך אלבום הסולו השני של ג'רי האליוול, Scream if You Wanna Go Faster.
השיר נכלל גם כסינגל המוביל של פסקול הסרט "יומנה של ברידג'ט ג'ונס".
זהו הסינגל הרביעי ברצף של האליוול שהגיע למקום הראשון במצעד הסינגלים הבריטי, והוא סינגל הסולו המוצלח ביותר שלה.
"Feels Like Sex", שיר אחר מתוך האלבום, יועד במקור להיות הסינגל המוביל של האלבום, אבל לאחר ש-"It's Raining Men" הוצע להאליוול, השיר יצא לאור כסינגל הראשון, וגם נכלל באלבום Scream if You Wanna Go Faster.
האליוול אמרה: "זה היה באמת מוזר כי הייתי כבר מוכנה לזוז עם האלבום החדש שלי.
היה לי את הסינגל, היה לי רעיון מוכן לקליפ, ואז המפיקים של הסרט אמרו לי, 'את רוצה להקליט את It's Raining Men לפסקול?'.
חשבתי שזה יהיה כיף ואני אוהבת את ברידג'ט ג'ונס כי קראתי את שני הספרים, אז פשוט עשיתי את זה ממש מהר.
כולם אהבו אותו ורצו שהוא יהיה סינגל, וחשבתי שזה מעין מתנה, אז הוצאתי אותו [כסינגל]".
הגרסה של האליוול קיבלה ביקורות חיוביות ממבקרי מוזיקה וזכתה להצלחה בינלאומית.
היא הגיעה לעשירייה הפותחת במצעדי מוזיקה במדינות ברחבי העולם, ואף למקום הראשון בחלק מהן.
בממלכה המאוחדת, "It's Raining Men" הופיע לראשונה במקום הראשון במצעד הסינגלים הבריטי ושהה שם שבועיים.
הוא היה לסינגל הרביעי ברציפות של האליוול שמגיע למקום הראשון בממלכה המאוחדת, ונמכר במעל ל-155,000 עותקים בשבוע הראשון ו-80,000 בזה שלאחריו.
האליוול הייתה לאמנית הסולו הבריטית הראשונה שארבעה שירים שלה הגיעו לראש המצעד, שיא שהחזיקה עד 2014. בסך הכל השיר נמכר במעל ל-449,000 עותקים רק בבריטניה, והיה לסינגל ה-13 הנמכר ביותר לשנת 2001, ולסינגל המצליח ביותר של האליוול ברחבי העולם.
השיר זכה להצלחה גם מחוץ לממלכה המאוחדת.
במצעד הסינגלים הבלגי של פלנדריה, השיר שהה במקום הראשון במשך ארבעה שבועות והיה הסינגל הנמכר ביותר לשנת 2001 במדינה.
הסינגל הגיע למקום הראשון בצרפת, שם שהה חמישה שבועות, ונמכר במעל ל-812,000 עותקים במדינה, וקיבל תואר יהלום מאיגוד תעשיית ההקלטות הצרפתי (SNEP).
עם השיר, ג'רי האליוול זכתה בפרס "השיר הבינלאומי של השנה" בטקס פרסי המוזיקה של NRJ לשנת 2002 בצרפת.
גרסת הכיסוי זכתה להצלחה רבה גם בוולוניה, אירלנד, איטליה, פולין ושווייץ.
גרסה זו של השיר שימשה גם עבור הפרסומות לתחרות השירה "New Talent Singing Awards Vancouver Audition" לשנת 2003. ביולי 2006 השיר נכנס למצעד השירים הדיגיטליים המקסיקני, במקום ה-79, ושהה שבועיים ב-100 המובילים.
האליוול קיבלה השראה מהסרט "תהילה" משנת 1980 ומהסרט "פלאשדאנס" משנת 1983 עבור יצירת הקליפ.
בנוסף, האליוול ביצעה את השיר בסיבוב ההופעות העולמי של הספייס גירלז, "The Return of the Spice Girls Tour", בביצוע סולו.
מקוםתאריםמכירותאוסטרליה (ARIA)פלטינה70,000^בלגיה (BEA)פלטינה ×2100,000*בריטניה (BPI)זהב440,000גרמניה (BVMI)זהב250,000^צרפת (SNEP)יהלום812,000שווייץ (IFPI Switzerland)זהב25,000^* מכירות בלבד^ משלוחים בלבד
מדינהתאריך יציאהחברת תקליטיםהערותהממלכה המאוחדת30 באפריל 2001EMIאוסטרליה28 במאי 2001
It's Time to Go (בעברית: זמן ללכת) הוא שיר שהוקלט על ידי הזמרת-יוצרת האמריקאית טיילור סוויפט, מתוך מהדורת הדלוקס של אלבום האולפן התשיעי שלה, .
השיר יצא לאור ב-7 בינואר 2021, על ידי חברת התקליטים ריפבליק רקורדס, ביחד עם שאר שירי האלבום.
עם יציאתו, "It's Time to Go" זכה לביקורות חיוביות מטעם מבקרי המוזיקה.
גם במצעדי הפזמונים זכה להצלחה רבה, כאשר דורג במקום התשיעי במצעד השירים האלטרנטיביים, תוך שדורג במקום הרביעי במצעד השירים מתחת להוט 100, ובמקום החמישי במצעד השירים הדיגיטליים.
בנוסף ל-15 הרצועות שיצאו לאור במהדורה הסטנדרטית של Evermore, שתי רצועות בונוס – "It's Time to Go" ו-"Right Where You Left Me" – היו זמינות לרכישה במהדורת הדלוקס הפיזית של האלבום.
השירים יצאו בפורמטים דיגיטליים ב-7 בינואר 2021. בהמשך, היו זמינים להאזנה גם ברשתות הסטרימינג השונות.
את מילות השיר חיברו טיילור סוויפט וארון דסנר, שגם הפיק אותו.
ב-"It's Time to Go" סוויפט מתארת מצבים שבהם מערכות יחסים הפכו ללא רצויות, וציינה בעיקר את המאבק המשפטי המתוקשר שלה עם חברת התקליטים הקודמת שלה, ביג משין רקורדס, בנוגע לזכויות הבעלות על המאסטרס של ששת אלבומי האולפן הראשונים שלה.
דסנר שיתף בטוויטר בינואר 2021:
כלפי "It's Time to Go" הופנו ביקורות חיוביות רבות מטעם מבקרי המוזיקה.
ב-Teen Vogue ש"שני השירים מהווים הרחבות מעניינות של Folklore ו-Evermore, ומכילים אנקדוטות מהחיים האמיתיים כתשתית מקורית".
בפורבס שמו דגש על הצלחתו של השיר במצעדי הבילבורד בדומה לשיר השני שיצא בסמוך אליו.
ב-Stereogum נכתב כי: "שני השירים ("Right Where You Left Me" ו-"It's Time to Go"), מכילים את סוגת האינדי פולק.
שניהם קלילים להאזנה, אך מכילים בתוכם כאב שאנחנו כבר התרגלנו לשמוע מסוויפט.
עם זאת, אף אחד מתוך השניים לא מצליח לתפוס את תשומת הלב של המאזין בדומה לשיריה האחרים".
ב-AfterBuzz TV איגדו ביקורות שונות כלפי שני השירם כאחד.
ארגוןרשימהמיקוםמקוררולינג סטוןכל 206 השירים של טיילור סוויפט, לפי דירוג117BuzzFeed167 השירים הטובים ביותר של טיילור סוויפט, לפי דירוג113Vulture179 השירים הטובים ביותר של טיילור סוויפט, לפי דירוג125
אזורתאריך יציאהפורמטחברת תקליטיםמקורכלל העולם7 בינואר 2021הזרמת מוזיקה • הורדה דיגיטליתריפבליק
"It's Beginning to Look a Lot Like Christmas" (בעברית: "זה מתחיל להיראות כמו חג המולד") הוא שיר חג המולד שנכתב ב-1951 על ידי מרדית' וילסון.
מרדית' וילסון שילב את השיר במחזמר שיצר, Here's Love, שהופיע לראשונה בתיאטראות ברודוויי ב-1963, והוא מושר בקונטרפונקט עם השיר "Pine Cones and Holly Berries".
ג'וני מאטיס הקליט את השיר עבור אלבומו מ-1986, Christmas Eve with Johnny Mathis.
גרסה זו צברה פופולריות לאחר הכללתה בפסקול של הסרט שכחו אותי בבית 2. בהדרגה, ההקלטה של מאטיס החלה לקבל השמעת רדיו רחבה, ומאוחר יותר זכתה להיות להיט חג המולד.
פרי קומו ו-The Fontane Sisters בשיתוף מיטשל איירס ותזמורתו הוציאו גרסת כיסוי לשיר ב-18 בספטמבר 1951.
השיר מופיע בפסקול של סרט ההנפשה האמריקאי, "רכבת לקוטב" (2004).
הזמר הקנדי, מייקל בובלה, הוציא גרסת כיסוי לשיר ב-24 באוקטובר 2011, כחלק מאלבומו השביעי, Christmas.
מאוחר יותר, יצא כסינגל השני של האלבום, יחד עם "Jingle Bells".
מדינהתוארמכירותדנמרק (IFPI Danmark)פלטינה90,000איטליה (FIMI)פלטינה50,000ניו זילנד (RMNZ)פלטינה15,000פורטוגל (AFP)זהב5,000ספרד (PROMUSICAE)זהב20,000הממלכה המאוחדת (BPI)2× פלטינה1,200,000
2008: הארי קוניק ג'וניור באלבומו, What a Night!
2016: לורה פאוזיני באלבומה, Laura Xmas.
2017: נואה סיירוס כסינגל שיווקי ללא אלבום.
"It's Only a Paper Moon" (בתרגום חופשי: "זה רק ירח נייר") הוא הפרק ה-160 של סדרת הטלוויזיה מסע בין כוכבים: חלל עמוק 9 והפרק העשירי של העונה השביעית.
הפרק בבימויו של אנסון ויליאמס, נכתב על ידי רונלד ד.
מור ומבוסס על סיפור מאת דייוויד מאק וג'ון ג'יי אורדובר, שכתבו בעבר את הפרק "Starship Down" מעונה 4.
הסדרה מתרחשת במאה ה-24, ועוקבת אחר הרפתקאותיו של הצוות של תחנת החלל חלל עמוק 9. העונות המאוחרות של הסדרה עוקבות אחר מלחמה בין פדרציית הכוכבים המאוחדת לבין אימפריה הידועה בשם הדומיניון.
פרק זה מתרכז בהולודק, טכנולוגיה בדיונית המשתמשת בהולוגרמות כדי ליצור הדמיות של סביבות.
בפרק זה, נוג הצעיר, הסובל מהפרעת דחק פוסט־טראומטית ומכאבי פנטום בעקבות אובדן רגלו בפרק הקודם "The Siege of AR-558", מתמודד על ידי נסיגה מהעולם כדי לחיות בסימולציית הולודק המדמה בר- מסעדה בלאס וגאס של שנות ה-60.
לאחר שרגלו נקטעת ומוחלפת לאחר פציעה בקרב שמתואר בפרק "the Siege of AR-558", ולאחר שבועות של שיקום, נוג חוזר לחלל עמוק 9. הוא סובל מפלשבקים מהקרב וחש כאב ברגלו החדשה.
הוא מתבודד במגוריו, ישן רוב היום ומאזין שוב ושוב להקלטה של "I'll Be Seeing You" בביצועו של הזמר ההולוגרפי ויק פונטיין, שהושמעה כדי לשמור על מורל הצוות במוצב AR-558. נוג מרגיש צורך להשתמש במקל הליכה אף על פי שרופאיו לא מוצאים כל סיבה לכך, והדבר גורם לו עצב רב.
כשלג'ייק, שותפו לדירה של נוג, נמאס מההתנהגותו, נוג מבקר את ויק בהולודק.
לאחר ששמע את ויק מבצע את השיר בכל עיבוד שהוא מכיר, נוג מבקש מויק לאפשר לו לשהות בסוויטת המלון (המדומה) שלו למשך הלילה.
נוג מחליט להישאר לטווח ארוך בסימולציה של לאס וגאס ב-1962, ואף על פי שמשפחתו של נוג לא תומכת בדרך התמודדות זו, יועצת התחנה אזרי דקס מסכימה לרעיון ורוצה לראות לאן הוא מוביל.
ויק ונוג מתחברים במהירות, אך חיבור זה בא על חשבון יחסיו של נוג עם חבריו ועם משפחתו.
הוא נקלע לריב עם ג'ייק, והפגישה עם אביו רום ועם אימו החורגת ליטה היא קצרה ומביכה.
העובדה שהתוכנית שלו פועלת במשך כל היום פירושה שוויק, בפעם הראשונה, צריך "לחיות" חיים מלאים - הוא ישן, אוכל, מתרועע עם חברים ומנהל את העסק שלו.
נוג, בהיותו פרנגי שמכיר היטב את תחום העסקים והכלכלה, עוזר לוויק לנהל את חשבונותיו ואף ממליץ לו להרחיב את עסקיו.
השניים מתכננים לבנות קזינו חדש, וככל שנוג נעשה יותר בטוח בעצמו, הוא מסתמך פחות ופחות על מקל ההליכה שלו.
דקס, שמתרשמת מההשתפרות במצבו של נוג, מזכיר לו שהוא יצטרך לעזוב את ההולודק בקרוב.
ויק ונוג נהנו כל כך עד ששכחו שנוג נמצא שם רק לשם שיקום.
ויק דוחף את נוג לעזוב את ההולודק, וכשהוא מסרב ויק מכבה את התוכנית שלו, ומאלץ את נוג לחזור לעולם האמיתי.
נוג מנסה להפעיל מחדש את ההולודק, אבל ראש אגף המבצעים של התחנה, מיילס אובריאן, אומר לנוג שוויק הוא הולוגרמה חכמה שיכולה לנעול את תוכניתה ולא לפתוח אותה ומזכיר לנוג שכולם מתגעגעים אליו.
ויק מופיע, ונוג מודה לבסוף בטראומה הרגשית שגרמה פציעתו ובפחד שלו ממוות.
ויק טוען שאם הוא יישאר בסוויטה, הוא עדיין ימות, "לא בבת אחת, אלא לאט לאט".
נוג חוזר לתפקיד מוגבל בתחנה אך מארגן שהתוכנית של ויק תישאר פועלת כל הזמן, כדי להחזיר טובה ולתת לוויק הזדמנות לחיות חיים "אמיתיים".
מקור שמו של הפרק הוא בשיר בעל אותו השם משנת 1933.
הפרק נכתב בתחילה על ידי דייוויד מאק וג'ון ג'יי אורדובר.
בתחילה הם הציגו את הפרק בשם "Everybody Comes to Quark's" ומכרו אותו לצד מה שיהפוך מאוחר יותר לפרק "Starship Down" מעונה 4. הפרק המקורי התרחש כולו בבר של קווארק, ועקב אחר שלושה קווי עלילה נפרדים.
העלילה "קפצה קצת בחדר הכתיבה במשך כמה שנים", לפני שהוחלט שהיא תעקוב אחרי אובדן רגלו של נוג בתוך תוכנית ההולודק של ויק.
מאק ואורדובר נשכרו כדי לשכתב את הסיפור וכדי לתת את הדעת על השינויים הללו, ורונלד ד' מור השלים את השכתוב.
מור הסיר את קווי הסיפור השני והשלישי כיוון שהוא חש שהם מפריעים להשפעה הדרמטית של עלילתו של נוג.
קית' דקנדידו, חבר קרוב של מאק ושל אורדובר, ציין בצפייה החוזרת שלו בפרק זה ב-2016 שהוא היה מאוכזב קלות מכך שנשאר כל כך מעט מהעלילה המקורית, וכתב ש"יש במקור כמה פנינים שהעולם פספס".
ההעדפה של ויק ונוג בפרק לראות את הסרט "המחפשים" על פני הסרט "שיין" היא בדיחה קטנה, שכן בסרט "המחפשים" שיחק ג'פרי האנטר, שגילם את קפטן כריסטופר פייק בפרק הפיילוט הראשון של הסדרה "מסע בין כוכבים: הסדרה המקורית", "The Cage".
ארון אייזנברג, שגילם את נוג, תיאר את הפרק הזה כפרק החביב עליו.
הוא ציין במספר ראיונות כי לאחר שידור הפרק, לוחמים שנפצעו בקרב וארגוני תמיכה בחיילים יצרו קשר איתו ושיבחו אותו על המשחק האמין שלו בהצגת הטראומה הפסיכולוגית של פציעה קשה בקרב ושל אובדן איבר כתוצאה מכך, טראומה שלעיתים קרובות נמשכת זמן רב יותר מהפגיעה הפיזית עצמה.
בשנת 2012, "Den of Geek" דירג את הפרק כשלישי הטוב ביותר של מסע בין כוכבים: חלל עמוק 9.
קית' דקנדידו, מהאתר Tor.com, הגדיר את הפרק כמעולה, וכתב שהוא "הוכחה לכוח של אנסמבל הדמויות בחלל עמוק 9, כך שאפילו פרק שמככבות בו שתי דמויות משניות יכול להפוך לאחד הפרקים המרתקים ביותר של התוכנית".
הוא נתן לפרק דירוג של 9 מתוך 10, והוריד נקודה בשל חוסר העזרה של אזרי דקס כיועצת, ובגלל כמות החומר שהורד מהעלילה המקורית.
לעומת זאת, זאק הנדלן מאתר "The A.V.
Club" לא אהב את ההשלכות של התודעה של ויק שלא נחקרו כראוי, במיוחד כשהפרק הציג אותו באופן משמעותי יותר מפרקים קודמים.
הוא גם ציין שלא אהב שהפרעת הדחק הפוסט-טראומטית של נוג נפתרה בפרק אחד.
הנדלן ציין כיצד להפרעת הדחק הפוסט-טראומטית של נוג "יש כמה קצוות אמיתיים, וכמה היבטים שצריכים להיות מוכרים לכל מי שסבל מתקופת דיכאון קשה".
הוא שיבח את משחקו של ארון אייזנברג והתייחס לייעוץ של אזרי כ"לא נורא".
אמנם הוא ייחל לכך שהכותבים לא "ייקחו את הדרך הקלה, בסופו של דבר, של תוכנת המחשב הקסומה שיודעת הכל", אבל הוא מצא את הסוף (בו נוג משאיר את התוכנית של ויק פועלת כל הזמן) "מתוק".
מדריך צפיית בינג' לשנת 2015 של מסע בין כוכבים: חלל עמוק 9, מאת הירחון "WIRED" המליץ לא לדלג על הפרק החיוני הזה.
בשנת 2016, אתר "SyFy" דירג פרק זה כפרק ההולודק הרביעי הטוב ביותר בזיכיון של מסע בין כוכבים.
בשנת 2016, ההוליווד ריפורטר דירג את הפרק הזה בתור ה-14 הטוב ביותר של מסע בין כוכבים: חלל עמוק 9. הם דירגו את הפרק בתור הפרק ה-56 הטוב ביותר מבין כל פרקי מסע בין כוכבים עד לזמן הדירוג.
בשנת 2019, אתר "CBR" דירג את הפרק כ-8 הטוב ביותר בנושא ההולודק בכל פרקי הזיכיון של מסע בין כוכבים עד לאותה תקופה.
בשנת 2019, אתר "Comicbook.com" דירג את "It's Only a Paper Moon" כפרק השישי הטוב ביותר של מסע בין כוכבים: חלל עמוק 9.
עם מותו של השחקן ארון אייזנברג ב-2019, אתר "Screen Rant" דירג את "It's Only a Paper Moon" כפרק הטוב ביותר בהשתתפות דמותו של נוג.
המבקרת סטפני מרסו כתבה, "לראות את נוג מתמודד עם רגשותיו ועם הטראומה מהמלחמה ומצי הכוכבים הייתה עוצמתית ומעוררת השראה" ומצאה שהנרטיב "מכבד" את אובדנה של הדמות.
"It's Only a Paper Moon" (בתרגום חופשי: "זה רק ירח נייר") הוא שיר פופולרי שיצא לאור בשנת 1933 עם לחן מאת הרולד ארלן ועם מילים של ייפ הרבורג ובילי רוז.
במקור נקרא השיר: "If You Believed in Me" (בתרגום חופשי: "לו היית מאמין בי"), אבל מאוחר יותר קיבל השיר את השם הפופולרי יותר "It's Only a Paper Moon".
השיר נכתב בשביל מחזה לא מוצלח מ-1932 בשם "The Great Magoo".
קלייר קרלטון ביצעה שיר זה לראשונה ב-2 בדצמבר 1932.
הוא הופיע בסרט "קח סיכוי" מ-1933, בביצוע של יוני נייט וצ'ארלס "באדי" רוג'רס.
פול וייטמן הקליט גרסה משלו לשיר מאוחר יותר באותה שנה, יחד עם באני בריגן שניגן על החצוצרה ופגי הילי ששרה.
גרסה שיצאה חודש לפני גרסתו של וייטמן הייתה של הנרי קינג ותזמורת "הוטל פייר".
הקלטה פופולרית נוספת משנת 1933 נעשתה על ידי קליף אדוארדס.
פרסומו של השיר נובע בעיקר מביצועים חוזרים שלו, על ידי אמנים פופולריים, במהלך השנים האחרונות של מלחמת העולם השנייה.
הוא נחשב כיום כקלאסיקה של שירי ג'אז ופופ, והוא הוקלט פעמים רבות נוספות במהלך השנים.
ניתן לשמוע את בלאנש דובוי שרה את השיר בסצנה השביעית של המחזה "חשמלית ושמה תשוקה" של טנסי ויליאמס.
נטלי קול - באלבום "Unforgettable...
בינג קרוסבי ורוזמרי קלוני הקליטו את השיר ל"תוכנית הרדיו של קרוסבי" והוא נשמע בשידור ב-26 במרץ 1953 ויצא באלבום "Bing & Rosie - The Crosby-Clooney Radio Sessions (2010)"
אלה פיצג'רלד עם "The Delta Rhythm Boys" - הוקלט ב-27 במרץ 1945
בני גודמן (יחד עם דוטי ריד)
ג'יימס טיילור - באלבום "ליגה משלהן: מוזיקה מהסרט (1992)"
ג'ון פיצרלי - באלבום "Dear Mr.
ג'יימס דארן שר את השיר בדמותו של ויק פונטיין בפרק באותו השם מהסדרה "מסע בין כוכבים: חלל עמוק 9" והוא נכלל באלבום "This One's from the Heart".
השיר מופיע בסרט ירח של נייר מ-1973.
"It'll Be Okay" (בעברית: "זה יסתדר") הוא סינגל שהוקלט על ידי הזמר-יוצר הקנדי שון מנדס.
הוא יצא לאור ב-1 בדצמבר 2021, על ידי חברת התקליטים איילנד רקורדס, כסינגל שלא מתוך אלבום אולפן.
השיר נכתב על ידי סקוט האריס, אדי בנג'מין, מנדס ומייק סבאת', שגם הפיקו אותו.
מנדס הכריז לראשונה על הוצאת השיר ב-30 בנובמבר 2021. בנוסף, חשף את עטיפתו ואת תאריך יציאתו, למחרת בשעה 19:00 (שעון קנדה).
בסמוך לצאתו עלה השיר לרשת הזרמת המדיה ספוטיפיי, שם הצליח לצבור למעלה מ-174.8 מיליון השמעות.
הווידאו קליפ הרשמי של השיר פורסם ב-13 בינואר 2022. נכון ליולי 2022 עומד מונה הצפיות של הקליפ על למעלה מ-38.7 מיליון צפיות.
מקוםתאריםמכירות פורטוגל (AFP) זהב 5,000
It's Only Me הוא אלבום האולפן השלישי של הראפר האמריקאי ליל בייבי.
האלבום יצא לאור ב-14 באוקטובר 2022, על ידי חברות התקליטים קוואליטי קונטרול מיוזיק, מוטאון, וולף-פאק ו-4 פוקטס פול.
האלבום מכיל הופעות אורח של נארדו ויק, יאנג ת'אג, פריידיי, פיוצ'ר, ריילו רודריגז, ג'רמי, EST Gee ופו שייסטי.
הוא נתמך על ידי שני סינגלים: "In a Minute" ו-"Heyy".
ב-8 באפריל 2022, ליל בייבי הוציא את הסינגל המוביל מתוך האלבום, "In a Minute".
באוגוסט 2022, חשף ליל בייבי ברשתות החברתיות קטע קצר מתוך שיר מהאלבום.
ב-2 בספטמבר 2022, הכריז על שם האלבום וחשף את עטיפתו ותאריך צאתו, מיד לאחר צאת הסינגל "Detox", שאינו נכלל באלבום.
העטיפה מתארת שלבים שונים בחייו של ליל בייבי בתור הר ראשמור.
ב-10 באוקטובר 2022, הוציא את הסינגל השני מתוך האלבום, "Heyy", וכן חשף את רשימת הרצועות שלו באותו היום.
האלבום הגיע היישר אל המקום הראשון במצעד הבילבורד 200 ב-29 באוקטובר 2022, עם 216,000 יחידות שקולות לאלבום (כולל 6,500 מכירות טהורות) בשבוע הראשון לצאתו בארצות הברית.
האלבום זכה לסך מצטבר של 288.97 מיליון השמעות בהזרמת מוזיקה לשיריו, הכמות השלישית בגודלה להשמעות בשבוע ראשון ב-2022. זה אלבומו השלישי של ליל בייבי שהגיע למקום הראשון.
Issa Album הוא אלבום הבכורה של הראפר 21 סבאג'.
האלבום יצא לאור ב-7 ביולי 2017, על ידי חברות התקליטים סלאוטר גאנג ואפיק רקורדס.
האלבום מכיל הפקות של המפיק מטרו בומין, לצד סאות'סייד, פייר בורן, זייטובן, ויזי, די ג'יי מאסטרד ו-21 סבאג' עצמו.
הוא עוקב למיני-אלבום המשותף של 21 סבאג' ומטרו בומין, Savage Mode מ-2016.
האלבום נתמך על ידי הסינגל המוביל "Bank Account", שהיה ללהיט והגיע למקום ה-12 במצעד הבילבורד הוט 100. האלבום הגיע למקום השני במצעד הבילבורד 200, עם 77,000 יחידות שקולות לאלבום, מתוכן 22,000 מכירות טהורות, וזכה בתואר הפלטינה מטעם איגוד תעשיית ההקלטות האמריקאי.
הוא קיבל בעיקר ביקורות חיוביות ממבקרי המוזיקה.
מקוםתאריםמכירות קנדה (Music Canada) פלטינה 80,000 דנמרק (IFPI Danmark) זהב 10,000 ארצות הברית (RIAA) פלטינה 1,000,000
It's Almost Dry (בעברית: זה כמעט יבש) הוא אלבום האולפן הרביעי של הראפר האמריקאי פושה טי.
האלבום יצא לאור ב-22 באפריל 2022, על ידי חברות התקליטים GOOD מיוזיק ודאף ג'אם רקורדינגס.
זה אלבומו האחרון של פושה טי עם דאף ג'אם רקורדינגס.
האלבום מכיל הופעות אורח של קניה וסט, ג'יי-זי, פארל ויליאמס, קיד קאדי, ליל עוזי ורט, דון טוליבר, ניגו, לברינת' ואחיו של פושה וחברו לצמד קליפס מאליס.
וסט ו-ויליאמס שימשו כמפיקים בפועל של האלבום, כשוויליאמס הפיק שישה שירים מהאלבום, וסט הפיק חמישה והצמד הפיק יחד את השיר "Rock N Roll".
האלבום מכיל הפקות נוספות של לברינת', אוג'יוולטה, FnZ, בוגז-דה-ביסט, לוקה סטארז ו-ThaMyind.
האלבום זכה לשבחים ממבקרי המוזיקה, כשרבים השוו את האלבום לקודמו, Daytona, משנת 2018. הוא הגיע היישר אל המקום הראשון במצעד הבילבורד 200, עם 55,000 יחידות שקולות לאלבום בשבוע הראשון.
ב-19 באפריל 2022, פושה התראיין לרולינג סטון, בו הסביר את משמעות שם האלבום, באומרו: "אני תמיד יוצר יצירת מופת וביצירה [של האלבום] במונחים של ציור, אתה בסופו של דבר אומר לאנשים שבזמן שהם מחכים, 'זה כמעט יבש', כי הם תמיד שואלים, 'מתי זה ייעשה?' וצריך לחכות ליצירות המופת.
גם בתרבות הסמים, הרבה פעמים יהיו לך אנשים שמחכים למוצר והוא עדיין לא יבש.
אתה יכול לבוא לקחת אותו כשהוא יבש".
האלבום הגיע היישר אל המקום הראשון במצעד הבילבורד 200 האמריקאי, עם 55,000 יחידות שקולות לאלבום שמכר (מתוכם 9,000 עותקים במכירות אלבום טהורות) בשבוע הראשון שלו.
זה האלבום הראשון של פושה שהגיע למקום הראשון במצעד.
האלבום אף צבר סך של 59.11 מיליון הזרמות לפי דרישה של שירי האלבום.
"Issues" הוא שיר שהוקלט על ידי להקת הבנות הבריטית-אירית הסאטרדייז.
הוא יצא לאור ב-4 בינואר 2009 באופן דיגיטלי, על ידי חברות התקליטים פולידור רקורדס ופסיניישן רקורדס, כסינגל השלישי מתוך אלבום הבכורה של הלהקה, Chasing Lights (2009).
ביממה העוקבת, יצא גם בהוצאה פיזית.
לאחר שהשיר הופץ ונכתב על ידי תומאס מייטלנד נאלצו חברות הסאטרדייז להקליט מחדש את המילים של "Issues".
תחנות הרדיו סירבו להשמיע את השיר עד ששונה.
מילות השיר שונו והוא נשלח לרדיו.
המילים המקוריות היו "לא יכולה להחליט אם אני צריך לסטור לך או לנשק אותך".
הלהקה נאלצה לשנות את מילות השיר עקב קווי דמיון למילים אלימות; חשש נוסף עלה לקידום אלימות.
בגרסת הווידאו קליפ שרות חברות הלהקה "לסטור לך או לנשק אותך", בעוד שבגרסת הרדיו שרות "לעזוב או לנשק אותך".
פרק זמן לצאתו עלה השיר לרשת הזרמת המדיה ספוטיפיי, שם הצליח לצבור למעלה מ-16 מיליון השמעות.
הקליפ הרשמי של השיר פורסם ב-5 בדצמבר 2008. הקליפ צולם בוויטסטיבל, קנט.
לפני יציאתו של "Up", הקליפ ל-"Issues" צולם לפני זה של "Up", כיוון שהלהקה תכננה להוציא אותו כסינגל הרשמי השני, אך חברת התקליטים החליטה אחרת.
הקליפ צולם ב-13 בנובמבר 2008. לאורך הקליפ, חברות הלהקה נמצאות בחוף הים, עם מעילים בצבעים שונים.
נכון לאוגוסט 2023 עומד מונה הצפיות של הקליפ על למעלה מ-2.6 מיליון צפיות.
אזורתאריך יציאהפורמטחברת תקליטיםמקורכלל העולם4 בינואר 2009הזרמת מוזיקה • הורדה דיגיטליתפולידור • פסיניישן
"It's My Party" (מילולית: "זו המסיבה שלי") הוא שיר של הזמרת והיוצרת האמריקאית לסלי גור מתוך אלבום האולפן הראשון שלה I'll Cry If I Want To (1963).
הוא יצא לאור כסינגל המוביל מהאלבום ב-5 באפריל 1963 על ידי Mercury Records.
כיוצרים המשותפים של השיר נכתבו הרב ווינר, ג'ון גלוק ג'וניור, ו-וולי גולד, הפקת האלבום נעשתה על ידי קווינסי ג'ונס.
השיר מתאר באופן מילולי את תחושת אי הנוחות של נערה מתבגרת במסיבת יום ההולדת שלה כאשר החבר שלה, ג'וני, נעלם ושב למסיבה בחברת ג'ודי, בחורה אחרת, ש"עונדת את הטבעת שלו", זאת כדי לציין שמצא אהבה אחרת תחת ילדת יום ההולדת.
"זה המסיבה שלי" נכתב במפתח דו מז'ור.
כיוצרי "It's My Party" נרשמו ג'ון גלוק, וולי גולד והרב ווינר, שהיו חלק מצוות העובדים בחברת אהרון שרדר מיוזיק ב-1962. אך המילים נכתבו למעשה על ידי סימור גוטליב, כותב שירים עצמאי.
את מילות השיר הוא נתן להרב ויינר, איתו שיתף פעולה בכתיבת שירים, כדי שינסה לשווקו.
השיר התבסס על אירועים אמיתיים במסיבת יום הולדת שש-עשרה של בתו של גוטליב, אשר פרצה בבכי כאשר התבשרה כי כנראה סבה וסבתה יוזמנו לאירוע.
דמו לשיר הוקלט על ידי ברברה ג'ין אינגליש, שהייתה בעברה זמרת בלהקת בנות ואשר עבדה אז כפקידת קבלה במשרד ובמקביל שימשה כזמרת דמו של חברת ג'ימי רדקליף אשר הפיק את הדמו.
אינגליש סיפרה כי רדקליף הוא שפנה לחברתו של שרדר ופעל להוציא לאור את השיר כתקליט, או להקליטו מחדש, אבל הם לא היו מעוניינים.
בפברואר 1963 השיר הוקלט גם על ידי הלן שפירו עבור אלבומה Helen in Nashville.
עם זאת, הגרסה של שפירו לא נבחרה לצאת לאור כסינגל מוקדם מהאלבום ועד יציאתו לאור של אלבומה, בחודש אוקטובר, השיר "It's My Party" הפך ללהיט של לסלי גור.
לסלי גור סיפרה כי "It's My Party" היה בין כמאתיים הקלטות דמו שהמפיק קווינסי ג'ונס הביא עימו לסלון בית משפחתה בפברואר 1963 כדי לבחור ביניהם.
לאחר שהאזינה לשיר, גור אמר לג'ונס: "זה לא רע.
בוא נשים את זה על הערימה של 'אולי'." השיר היה הדמו היחיד שגור וג'ונס מצאו מתאים להקלטה.
ג'ונס הפיק את ההקלטה וקלאוס אוגרמן עיבד וניצח על הנגנים שעה שגור הקליטה את "It's My Party" באולפני בל סאונד במנהטן ב-30 במרץ 1963.
במרץ 1963, פיל ספקטור שמע את הדמו של "It's My Party" עת ביקר במשרדו של אהרון שרדר.
וולי גולד נזכר מאוחר יותר: "הוא [ספקטור] אמר, 'נהדר, אני אוהב את זה.
אני אקליט אותו עם להקת הקריסטלס.' אנחנו [כותבי השיר] ממש התרגשנו, כי זה יבטיח שהתקליט יגיע למקום הראשון!" לשרדר נודע כנראה על ההקלטה של לסלי גור של "It's My Party" רק כאשר קווינסי ג'ונס הזמין אותו לשמוע את הרצועה שהושלמה, אך שרדר סבר שהיא שגרתית.
הוא האמין שספקטור יוכל להפיק גרסה הרבה יותר חזקה של השיר עם הקריסטלס ולא רצה לפגוע ביחסיו הטובים עם ספקטור.
לכן שרדר ניסה לשכנע את ג'ונס להצניע את ההקלטה.
שרדר לא סיפר לג'ונס על העניין שגילה ספקטור בשיר, אולם ג'ונס וספקטור נפגשו במקרה לפני קונצרט של צ'ארלס אזנבור בקרנגי הול בערב 30 במרץ 1963. כאשר שוחחו מחוץ לאולם, עלה הנושא בשיחה ביניהם והתברר שספקטור הקליט גרסה של "It's My Party" עם הקריסטלס.
ג'ונס החליט לוותר על הקונצרט ובחר לבלות את הלילה ההוא - בין שבת לראשון - באולפני בל סאונד בהפקת מאה עותקים של תקליטון דמו של השיר.
במהלך היומיים שלאחר מכן ג'ונס שלח את התקליטונים בדואר לעורכים מוזיקליים של תחנות רדיו בשוקי מפתח ברחבי ארצות הברית.
גור שמעה את התקליט שלה מושמע ברדיו בפעם הראשונה ביום שישי באותו שבוע; ההוצאה הרשמית של "It's My Party" הגיעה מאוחר יותר באותו החודש ומכירות התקליטון עלו למקום הראשון בארצות הברית בתוך ארבעה שבועות.
בסקירת השיר, קאש בוקס כתב שלגור "יש קול חלקלק ורחב טווח המותאם ללחן, רומנסה בקצב בינוני, מגובה במקהלה עם קצב ריקוד בעל אוריינטציית נעורים".
בשנת 1980, WCBN-FM, תחנת הרדיו הסטודנטיאלית של אוניברסיטת מישיגן, השמיעה את "It's My Party" במשך 18 שעות ברציפות ביום לאחר בחירתו של רונלד רייגן.
באוגוסט 2021, החלה תופעה של שימוש בגרסת רמיקס של השיר בסרטונים באפליקציית שיתוף הווידאו טיקטוק אשר הובילה לעניין מחודש בשיר.
גרסת דייב סטיוארט וברברה גאסקין
ב-1981 הוקלטה גרסת כיסוי לשיר על ידי האמנים הבריטים דייב סטיוארט וברברה גאסקין אשר הגיעה למקום הראשון מצעד הסינגלים הבריטי במשך ארבעה שבועות, והפך לגרסה הראשונה של השיר שהגיעה למקום הראשון בבריטניה.
גרסת כיסוי זו הגיעה גם למקום הראשון באירלנד ובניו זילנד ולעשרת הגדולים באוסטרליה, אוסטריה, גרמניה, דרום אפריקה ושווייץ.
ב-1977, גרסת כיסוי של קרול בייקר הייתה להיט קאנטרי מספר 1.
בשנת 2010, איימי ווינהאוס הקליטה את "It's My Party" אשר יצא לאור באלבום מחווה לקווינסי ג'ונס בשם Soul Bossa Nostra .
בשנת 2015, מלאני מרטינז הוציאה לאור את "Pity Party" ובו שימוש בפזמון מ"It's My Party".
בשנת 2023, אנה וורונקר הקליטה את "It's My Party" לעונה 2 של סדרת אנימציה "הרייט המרגלת" של Apple TV+.
"It's So Hard" (בעברית: "זה כל כך קשה") הוא שיר שנכתב ובוצע על ידי ג'ון לנון, והופיע לראשונה באלבומו Imagine משנת 1971. זמן קצר לאחר יציאת האלבום, השיר יצא כבי-סייד לסינגל "Imagine".
במקסיקו יצא האלבום במיני-אלבום עם השירים "Imagine", "Oh My Love" ו-"Gimme Some Truth".
ב-1986 הופיע השיר באלבום ההופעה החיה של לנון מ-30 באוגוסט 1972 Live in New York City.
לדברי הסופר ג'ון בלייני, המילים של "It's So Hard" מייצגות סיכום של מאבקו של לנון עם קשיי החיים.
מילות השיר מתארות את אחת מגישתו של לנון לחיים, מתלונן על קשיים ועל הצורך לאכול ולאהוב, ומעיר שלפעמים הדברים נעשים כל כך קשים שהוא רוצה להפסיק לנסות; בסופו של דבר הוא מוצא נחמה עם אהובתו.
הסופר אנדרו גרנט ג'קסון מפרש את השיר כמדגים את הקושי להשיג את חזון האוטופיה בשירו "Imagine", שיצא כאיי-סייד בסינגל שכולל את "It's So Hard", בשל עבודת הפרך של חיי היומיום.
השיר משלב כפל לשון כגון "יורד", שמשמעותו "ויתור" בתחילת השיר, אך מתייחס למין אוראלי בהמשך השיר.
ביטוי הכותרת משמש ככפל לשון מיני כאשר משתמשים בו בחלק של השיר המתאר כאשר הזמר נמצא עם אהובתו והדברים טובים.
"It's So Hard" הוא שיר רוקיסטי בסגנון בלוז.
מגזין רקורד וורלד תיאר אותו כ"רוקר".
"It's So Hard" הוקלט ב-11 בפברואר 1971 באולפני אסקוט סאונד, אסקוט ורקורד פלנט, ניו יורק.
זה היה השיר הראשון שהוקלט באסקוט, שכן הוא נחשב למבחן טוב עבור האולפן החדש, בהיותו שיר בלוז פשוט.
חלקם של The Flux Fiddlers הוקלט ב-4 ביולי 1971 ברקורד פלנט.
כלי הנגינה העיקריים הם לנון בגיטרה ובפסנתר, קלאוס פורמן בגיטרה בס וג'ים גורדון בתופים.
בנוסף, כלי קשת המנוגנים על ידי Flux Fiddlers וסולו סקסופון המנוגן על ידי קינג קרטיס.
קרטיס ניגן בהקלטות ג'אז ופופ רבות בשנות ה-50 וה-60, כולל הלהיט "Yakety Yak" של להקת הקוסטרס משנת 1958. זו הייתה אחת מהופעותיו האחרונות, שכן הוא נרצח חודש בלבד לפני יציאת Imagine בארצות הברית.
סולו הסקסופון שלו לשיר הוקלטה ב-5 ביולי 1971.
ג'ון לנון - שירה, גיטרה חשמלית, פסנתר
קינג קרטיס - סקסופון טנור
ג'ים גורדון - תופים, טמבורין
"" (בעברית: "איסטנבול (לא קונסטנטינופול)") הוא שיר גימיק משנת 1953, עם מילים מאת ג'ימי קנדי ולחן מאת נט סיימון.
הוא נכתב במלאת 500 שנה לנפילת קונסטנטינופול בידי העות'מאנים.
המילים מתייחסות בהומור לשינוי שמה הרשמי של העיר קונסטנטינופול לאיסטנבול.
המהדורה המקורית של השיר, בביצוע של The Four Lads, הוכרה כתקליט זהב.
גרסאות כיסוי רבות הוקלטו במהלך השנים.
הידועה בהן היא גרסה משנת 1990 של They Might Be Giants .
היסטוריון הג'אז וויל פרידוולד ציין שהשיר מהווה מענה ל"C O N S T N A N T I N O P O L", שנכתב על ידי הארי קרלטון והוקלט ב-1928 על ידי פול ווייטמן והתזמורת שלו.
הגרסה המקורית של The Four Lads
השיר הוקלט במקור על ידי הרביעייה הווקאלית הקנדית The Four Lads ב-12 באוגוסט 1953. הקלטה זו שוחררה על ידי קולומביה רקורדס כמספר קטלוגי 40082. השיר נכנס לראשונה למצעד מגזין בילבורד ב-24 באוקטובר 1953, והגיע לשיא במקום ה-10. זה היה תקליט הזהב הראשון של ההרכב.
גרסת 1954 של פרנקי ווהן עבור HMV הגיעה למצעד הבריטי באותה שנה עם מיקום שיא של מספר 11.
להקת הליווי של Col Joye הקליטה גרסה אינסטרומנטלית בלייבל פסטיבל רקורדס, שהגיעה למקום ה-16 בנובמבר 1960 לפי הדירוג של ARIA Charts, דאז, וסיימה במקום ה-95 בדירוג סוף השנה של 1961
בינג קרוסבי החל לבצע גרסה בתוכנית הרדיו השבועית שלו, The Bing Crosby Show for General Electric .
הגרסה שודרה לראשונה כדואט עם אלה פיצג'רלד בסוף 1953, ואחר כך עם קוני ראסל בתחילת 1954. הופיעו בו התזמורת של ג'ון סקוט טרוטר וסולן החצוצרה זיגי אלמן.
Big Muffin Serious Band, להקת הופעות מוזיקה מבוססת יוקולילי מניו זילנד, הוציאה גרסת כיסוי בתקליט אריך הנגן שלהם "Jabberwocky Goes To Town" ב-1987.
אחת הגרסאות המוכרות ביותר של השיר היא גרסת הכיסוי של להקת הרוק האלטרנטיבי They Might Be Giants (TMBG), שיצאה באלבומם Flood ב-1990. הוא שוחרר כסינגל השני מאותו אלבום באותה שנה.
לגרסה של TMBG קצב מהיר יותר מהמקור.
הקליפ הוצג בעונה הראשונה של Liquid Television של MTV .
הגרסה של TMBG לשיר מופיעה באופן בולט בפרק Tiny Toon Adventures "Tiny Toon Music Television", כפסקול לקטע שמציג את פלאקי דאק כחוקר פרטי שנשכר למצוא פסל שנעלם.
הוא שימש גם כשיר נושא במותחן "קסם שחור" משנת 1992 בכיכובו של ג'אדג ריינהולד.
מאוחר יותר הופיעה גרסת הכיסוי בעונה הראשונה של הסדרה The Umbrella Academy של נטפליקס, כמו גם בסיום הפרק של משפחת סימפסון, " Mobile Homer ".
הסינגל הגיע למקום ה-61 במצעד הסינגלים הבריטי בשנת 1990. TMBG הקליטו מאוחר יותר גרסה אלקטרונית של השיר לאלבום האוסף שלהם מ-2011, Album Raises New and Troubling Questions .
גרסה בשפה הספרדית בשם "Estambul" הוקלטה על ידי שלישיית הסינת-פופ הארגנטינאית The Sacados ב-1990. השיר נכלל באלבום הבכורה שלהם "Te pido + respeto" (1990).
גרסה תזמורתית הוקלטה עבור הסרט מ-2003 חיוך של מונה ליזה, בכיכובה של ג'וליה רוברטס.
צמד האלקטרו סווינג בארט ובייקר כיסו את השיר עבור אלבומם "The Jet Lag EP" (2012).
בט מידלר ביצעה את השיר כחלק מהספיישל שלה לשנת 1976 עבור HBO, " Live at Last ".
השיר מופיע באלבום הנושא אותו שם.
פי ג'יי הארווי השתמשה בלופ של השיר כהשראה לרצועת הכותרת של אלבומה Let England Shake .
במסגרת Let England Shake – Demos נחשף שההקלטה המקורית של The Four Lads שימשה כסאונדבד קבועה תחת Let England Shake, כאשרפי ג'יי הארווי שרה את המילים מהשיר בסוף הדמו.
The Doox of Yale, קבוצת א-קפלה באוניברסיטת ייל, מבצעת את השיר בסוף רוב הקונצרטים שלהם.
השיר נמצא ברפרטואר של הקבוצה מאז 1953 (כאשר הם נודעו בתור "אנשי הדוכס").
במהלך שנות ה-2000, השיר בוצע בהופעה חיה על ידי להקת הכלייזמרים/ג'אז הצוענים האוסטרלית Monsieur Camembert, ומופיע באלבום Live on Stage .
It's Happening Now (בעברית: זה קורה עכשיו) הוא אלבום האולפן השני של הזמר הבלגי מוסטי.
את האלבום הוציאה ב-21 בינואר 2022 לאור חברת התקליטים וורנר מיויק בלגיה.
הוא הגיע למקום הרביעי במצעד האלבומים השבועי של אולטראטופ ולוניה.
רק סינגל מסחרי אחד יצא מתוכו, "Skyline", והוא דורג במקום ה-17 במצעד הפזמונים השבועי של ולוניה.
הרקע של העטיפה הוא בצבע ירוק, ובמרכזה מוצגת תמונה בשחור-לבן של שני ילדים קטנים היושבים על הרצפה.
הילדים חובשים כובעים עם נוצות, המזכירים כובעי אינדיאנים, ומביטים ישירות למצלמה.
מתחת לתמונה מופיעה כותרת האלבום, It's Happening Now, בכתב לבן.
"It's Gonna Be Me" הוא שיר של להקת הבנים האמריקאית אן סינק.
הוא יצא לאור באמצעות חברת התקליטים ג'ייב רקורדס כסינגל השני מאלבום האולפן השלישי שלהם No Strings Attached (2000) בארצות הברית, וכסינגל השלישי מהמהדורה הבינלאומית של No Strings Attached.
השיר נכתב על ידי מקס מרטין, אנדראס קרלסון ורמי יעקב, והופק על ידי האחרון.
רצועת הפופ הושפעה מ"Steppin' Out" (1982) של ג'ו ג'קסון ו"Him" (1980) של רופרט הולמס, בעוד שהמילים מספרות על גבר המנסה לשכנע אישה להתחיל מערכת יחסים חדשה יחד בזמן שהיא מתאוששת מפרידה קודמת.
"It's Gonna Be Me" נכנס למצעד הבילבורד הוט 100 האמריקאי במקום ה-42, שם בסופו של דבר הגיע למקום הראשון למשך שבועיים רצופים כשיר היחיד שלהם שהגיע למקום זה במצעד זה.
השיר קיבל את תואר הזהב מאיגוד תעשיית ההקלטות האמריקאי (RIAA) חודש אחרי צאתו, ופלטינה באוסטרליה ובקנדה.
"It's Gonna Be Me" הגיע גם למקום הראשון בקנדה, ודורג בעשירייה הראשונה במצעד הסינגלים הבריטי, ובמצעדים בניו זילנד ושוודיה.
וידאו קליפ מלווה בוים על ידי וויין אישם, ובו מופיעים כל אחד מחברי אן סינק כבובה בתוך חנות צעצועים המנסה להיקנות על ידי לקוחה.
אן סינק ביצעו את השיר בטקס פרסי הסרטים של MTV ב-2000, בטקס פרסי הווידאו קליפים של MTV ב-2000, ובשלוש הופעות מרכזיות.
"It's Gonna Be Me" הפך פופולרי כמם אינטרנטי בשם "It's Gonna Be May", לאחר שתמונת טאמבלר של חבר אן סינק ג'סטין טימברלייק פורסמה ב-2012 עם הכיתוב המתאים, שמשך את תשומת לבם של ברק אובמה וטימברלייק עצמו.
מקוםתאריםמכירות אוסטרליה (ARIA) פלטינה 70,000 קנדה (Music Canada) פלטינה 80,000 ניו זילנד (RMNZ) זהב 5,000 שוודיה (GLF) זהב 15,000 הממלכה המאוחדת (BPI) כסף 200,000 ארצות הברית (RIAA) זהב 500,000
"It's OK I'm OK" (בעברית: "זה בסדר אני בסדר") הוא שיר של הזמרת-יוצרת הקנדית טייט מקריי.
הוא יצא ב-12 בספטמבר 2024, תחת הוצאת RCA רקורדס כסינגל שמתוך האלבום So Close to What.
לאחר שהוציאה את אלבום האולפן השני שלה, Think Later, בדצמבר 2023, יצאה טייט מקריי למסע ההופעות על מנת לקדמו.
מתוך האלבום יצא הסינגל "Greedy" (2023), שהיה אחד מהסינגלים המצליחים ביותר שלה.
במרץ 2024 חשפה מקריי שהיא חזרה לאולפן הקלטות כשנשאלה על האפשרות של הוצאה של מוזיקה חדשה הגיבה: "אני חושבת שזה רק להבין מה אני רוצה, בזמן שאני מתכוננת לסיבוב ההופעות.
בכנות, אני רק מקבלת סיפורים לצאת ולכתוב ולראות את מה שעולה לי בראש עכשיו, במיוחד מכיוון שזה כל כך מהר אחרי שהאלבום שלי פשוט יצא לאור, אני מרגישה החוצה את המים ורואה איך זה מרגיש לחזור שוב."
מקריי כתבה את השיר "It's OK I'm OK" יחד עם ריאן טדר, סוואן קוטצ'ה והמפיק שלו, איליה סלמנזאדה.
ב-22 באוגוסט 2024, במהלך הופעתה במדיסון סקוור גארדן, מקריי ביצעה לראשונה את השיר החדש כהדרן בסיבוב ההופעות.
זה כלל את המילים "זה בסדר.
אני לא באמת צריך להגיד.
אתה יכול לקבל אותו בכל מקרה." על פי לקסי קרסון מגזין וראייטי, "אלמנטים של [זה] עוררו שירים מהאלבום של בריטני ספירס משנת 2000 Oops!...
מקריי פרסמה תמונה שלה עם כותרת השיר כתובה על חול בספטמבר 2024, וקבעה ש"אתם לא מוכנים" לזה.
שותפה הקודם שלה טדר אהב את הפוסט.
השיר יצא לאור כסינגל ב-12 בספטמבר 2024.
השיר עצמו עוסק באישה שמדברת על החבר לשעבר שלה.
המספרת ששמחה שהיא כבר לא בקשר עם האקס שלה, ומזהיר את חברתו החדשה מפניו.
את הקליפ לשיר ביימה האנה לוקס דייוויס.
כשדיברה על ההשראות מאחורי הסרטון, אמרה מקריי: "כל כך הרבה סרטוני פופ.
זה מאוד קמפי, הייתי אומרת.
שון [בנקהד] לחלוטין טרף את הכוריאוגרפיה." הקליפ מציג את מקריי במקום כלשהו בניו יורק, בו היא הולכת ברחובות בכמה תלבושות.
בשלב מסוים, היא נעצרת כשהיא מסתובבת בעירום.
+ תאריכי יציאות לאור ופורמטים עבור "It's OK I'm OK"אזורתאריך יציאהפורמט (ים)חברת תקליטיםמקורכלל העולם12 בספטמבר 2024הזרמת מוזיקה • הורדה דיגיטליתRCA רקורדסארצות הברית13 בספטמבר 2024רדיו להיטים עכשווייםאיטליה20 בספטמבר 2024איירפלייסוני מיוזיק
"It's Not My Time" הוא הסינגל הראשון מתוך אלבום האולפן הרביעי של להקת הרוק 3 Doors Down שיצא לאור בארצות הברית ב-18 בפברואר 2008. השיר עמד בראש מצעד ה־Mainstream Rock Tracks של מגזין הבילבורד במשך כשלושה שבועות.
השיר נכתב במקור עבור גרסה מחודשת של הסרט הרפתקאה בפוסידון.
סולן הלהקה, בראד ארנולד, סיפר על הכתיבה של השיר: "בסרט, הם רק מנסים לברוח מהמוות שלהם, ויש שם ספינה שטובעת.
צפיתי בקטע של 30 שניות מהסרט, ואז הלכתי לכתוב את השיר.
בסוף (הם) לא רצו את השיר בשביל הסרט, אבל החלטתי בכל אופן לשמור אותו".
השיר נוסף לרשימת ההשמעה של תחנת הרדיו "Modern rock" בארצות הברית ב-18 בפברואר 2008.
השיר הגיע למקום ה-37 במצעד Billboard Hot Mainstream Rock Tracks של 1 במרץ 2008, כשבהמשך טיפס לראש המצעד, והפך לסינגל השמיני של הלהקה בטופ 10 של המצעד, ולסינגל החמישי של הלהקה במקום הראשון.
השיר הגיע גם למקום ה-38 במצעד Billboard Hot Modern Rock Tracks, ובהמשך עלה למקום החמישי.
בנוסף, השיר הגיע למקום ה-17 במצעד הבילבורד הוט 100, מה שהפך אותו ללהיט החמישי של הלהקה שהופיע בטופ -20 במצעד זה.
השיר דורג במקום ה-12 בפינלנד במקום ה-18 בניו זילנד, ובמקום ה-26 באוסטרליה.
"Issues" (בעברית: "בעיות") הוא סינגל שהוקלט על ידי הזמרת הישראלית שירה קיזלשטיין, הידועה בשם הבמה "קיזלס".
הוא יצא לאור ב-9 בנובמבר 2022 באופן עצמאי, כסינגל שלא מתוך אלבום אולפן.
"Issues" נכתב, הולחן והופק על ידי קיזלשטיין.
לא הופק עבורו וידאו קליפ רשמי, אך ב-23 בנובמבר 2020 העלתה הזמרת לערוץ היוטיוב שלה קטע אודיו רשמי של השיר.
ב-6 באוקטובר 2024 הגיע השיר למקום השישי במצעד הפזמונים העברי של מדיה פורסט, לאחר שהושמע 78 פעמים בתחנת הרדיו של כאן מורשת.
ב-8 בפברואר 2026 דורג באותו מצעד במקום השלישי, לאחר שהושמע 105 פעמים בתחנת הרדיו.
"It's My Life" הוא שיר של הזמר הניגרי-שוודי ד"ר אלבן.
השיר יצא לאור בפברואר 1992 בשוודיה כסינגל הראשון מתוך אלבום האולפן השני שלו, "One Love".
השיר הופק על ידי המפיק השוודי דניז פופ , שגם כתב את השיר עם אלבן.
השיר היה ללהיט ברוב מדינות אירופה בהן יצא לאור, והגיע למקום הראשון בשוודיה, אוסטריה, גרמניה, איטליה, הולנד ובלגיה ולמקום השני בבריטניה.
בצרפת, השיר הופץ פעמיים: בפעם הראשונה בשנת 1992, ולאחר מכן בשנת 1993 כשהופיע בפרסומת טלוויזיה לטמפוני טמפקס.
"It's My Life" יצא מחדש בשנת 1994 באוסטרליה, בעקבות הצלחת שיר נוסף של אלבן, "Sing Hallelujah".
"It's My Life" הפך לאחד השירים המצליחים ביותר של ד"ר אלבן.
השיר הגיע למקום הראשון באוסטריה, פלנדריה הבלגית, גרמניה, איטליה, הולנד ושוודיה, כמו גם במצעד Eurochart Hot 100, שם הגיע לשיאו באוקטובר 1992. בנוסף, הסינגל נכנס לעשירייה הראשונה בדנמרק (3), פינלנד (5), יוון (2), אירלנד (2), נורווגיה (6), פורטוגל (9), שווייץ (2) ובריטניה.
בבריטניה, השיר הגיע למקום השני ב-20 בספטמבר 1992, בשבוע הרביעי שלו במצעד הסינגלים הבריטי.
מחוץ לאירופה, השיר הגיע למקום השני במצעד RPM Dance/Urban הקנדי, למקום השלישי במצעד האמריקאי Billboard Hot Dance Club Play.
באוסטרליה ובניו זילנד הגיע השיר לטופ 50, והגיע למקומות 43 ו-49 בהתאמה.
השיר זכה בתקליט כסף בצרפת, לאחר שנמכרו 125,000 עותקים, ובתקליט פלטינה באוסטריה ובגרמניה, עם מכירות של 30,000 ו-500,000 סינגלים.
+ביצועי המצעד השבועי 1994מצעד (1994)מיקום שיאאוסטרליה (ARIA)43
+ביצועי המצעד השבועי 2021מצעד (2021)מיקום שיאהונגריה (סינגל טופ 40)33
+ביצועים שבועיים במצעד 2024מצעד (2024)מיקום שיאקזחסטן איירפליי (TopHit)38פולין (פולנית Airplay Top 100)48
+ביצועים חודשיים במצעד 2024מצעד (2024)מיקום שיאקזחסטן איירפליי (TopHit)72
+1992 - ביצוע סוף השנה במצעדמצעד (1992)מיקוםאוסטריה (Ö3 אוסטריה טופ 40)1בלגיה (Ultratop 50 פלנדריה)3אירופה (Eurochart Hot 100)3אירופה (רדיו הדאנס האירופי)21גרמניה (מצעד גרמני רשמי)2הולנד (הולנד טופ 40)2הולנד (סינגל טופ 100)2שווייץ (Schweizer Hitparade)1סינגלים בריטיים (OCC)18
+1993 - ביצוע סוף השנה במצעדמצעד (1993)מיקוםריקוד קנדה/עירוני (RPM)24
+ביצועי סוף העשור במצעדמצעד (1990–1999)מיקוםאוסטריה (Ö3 אוסטריה טופ 40)21בלגיה (Ultratop 50 פלנדריה)26הולנד (הולנד טופ 40)41
בשנת 2014 יצאה גרסה מחודשת לשיר של הזמר המרוקאית צ'אוקי (Chawki) בליווי ד"ר אלבן.
השיר הידוע גם בשם "It's My Life (Don't Worry)" הופק על ידי המוזיקאי והמפיק המרוקאי-שוודי רדוואן והופץ על ידי חברת התקליטים שלו, RedOne Records.
צ'אוקי גם הוציא גרסה דו-לשונית באנגלית/צרפתית של השיר בשם "It's My Life (C'est Ma Vie)".
"It's Not Easy to Write a Love Song" (בתרגום חופשי לעברית: "זה לא קל לכתוב שיר אהבה") הוא סינגל שהוקלט על ידי הזמרת השוודית דוטר.
הוא יצא לאור ב-2 במרץ 2024 בהוצאת חברת התקליטים סוני מיוזיק, כסינגל שלא מתוך אלבום אולפן.
השיר הגיע למקום התשיעי במצעד הסינגלים השוודי, "סוורייטופליסטן".
השיר נכתב על ידי המבצעת עם דינו מדנהודיץ.
בסמוך לצאתו עלה השיר לרשת הזרמת המדיה ספוטיפיי, שם הצליח לצבור כשמונה מיליון השמעות.
ב-1 בדצמבר 2023 אישר תאגיד השידור השוודי כי דוטר עתידה להשתתף בקדם הארצי לאירוויזיון, מלודיפסטיבלן, עם השיר "It's Not Easy to Write a Love Song".
בסיום סבב ההצבעה הראשון דורגה במקום השני, והעפילה לשלב הגמר.
בשלב הגמר סיים במקום ה-12 והאחרון עם 34 נקודות.
לשיר לא פורסם וידאו קליפ רשמי אך ב-2 במרץ 2024 הועלה לערוץ היוטיוב של דוטר קטע אודיו רשמי שלו.
נכון למרץ 2025 עומד מונה הצפיות של הקליפ על כ-252 אלף צפיות.
אזורתאריך יציאהפורמטחברת תקליטיםמקורעולם2 במרץ 2024הזרמת מוזיקה • הורדה דיגיטליתסוני מיוזיק
"It's Time" הוא הסינגל הראשון של להקת הפופ רוק האמריקאית Imagine Dragons.
השיר יצא לאור ב-6 בפברואר 2012 כסינגל מוביל של המיני-אלבום Continued Silence, ונכלל מאוחר יותר גם באלבום הבכורה של הלהקה, Night Visions.
השיר נכתב ללא דניאל פלצמן, שעוד לא הצטרף ללהקה, והופק בידי ברנדון דארנר.
ריינולדס סיפר שהחל לכתוב את השיר בתקופה שבה נשר מהקולג', לדבריו: "פשוט ישבתי מול המחשב שלי, והמצאתי את הקצב הזה.
והמילים פשוט כתבו את עצמן".
הקליפ הרשמי של השיר הועלה ליוטיוב ב-18 באפריל 2012. הוא מתחיל כשחברי הלהקה הולכים במדבר צחיח תחת שמיים מעוננים, אחד מהם פותח תיבה ומוציא מתוכה כדור זוהר.
חברי הלהקה חופרים בור בידיהם ומשליכים לתוכו את הכדור.
הם בורחים כשפיצוץ מעיף את הסולן ריינולדס והוא נראה מרחף.
לבסוף העננים מתפזרים וקרני השמש חודרות דרכם.
ב-16 ביולי 2012 הלהקה ביצעה את השיר בתוכנית "The Tonight Show with Jay Leno".
הופיע בפרק הסיום של הסדרה "Gossip Girl".
הופיע בטריילר לסרט כמה טוב להיות פרח קיר.
It's Not That Deep (בעברית: "זה לא כל כך עמוק") הוא אלבום האולפן התשיעי של הזמרת-יוצרת האמריקאית דמי לובאטו.
האלבום יצא לאור ב-24 באוקטובר 2025, על ידי חברת התקליטים ואיילנד רקורדס.
הוא יכלול הפקת דאנס-פופ, שתסמן ניגוד לפרויקטים הקודמים שלה בעלי נטייה למוזיקת רוק, Holy Fvck (2022) ו-Revamped (2023).
ג'ון שימש כמפיק בפועל של האלבום.
"Fast" יצא ב-1 באוגוסט 2025 כסינגל המוביל של האלבום.
ב-12 בספטמבר 2025, "Here All Night" יצא כסינגל השני של האלבום.
ארגוןרשימהמיקוםמקוררולינג סטון100 האלבומים הטובים ביותר של 202598
ב-27 באוקטובר 2025 לובאטו הודיעה על סיבוב ההופעות הצפון-אמריקאי לשנת 2026 בשם "It's Not That Deep Tour", סיבוב ההופעות הראשון שלה מזה שלוש שנים.
הסיבוב יתחיל ב-8 באפריל 2026 בעיר שארלוט שבקרוליינה הצפונית, ויסתיים ב-25 במאי ביוסטון, טקסס.
מדובר בסיבוב הופעות בן 23 מופעים, הנערך בתמיכה באלבום.
הופעות החימום בסיבוב יבוצעו על ידי האמנית הצ'כית אדלה.
+ תאריכי יציאות לאור ופורמטים עבור It's Not That Deepאזורתאריך יציאהפורמט (ים)חברת תקליטיםמקורכלל העולם24 באוקטובר 2025הורדה דיגיטלית • הזרמת מוזיקה • תקליטור • תקליטאיילנד רקורדס
It Don't Mean a Thing (If It Ain't Got That Swing) הוא סטנדרט שהולחן על ידי דיוק אלינגטון ונכתב על ידי אירוינג מילס.
Ivalice Alliance הוא זיכיון שרשמה חברת Square-Enix ומכיל את כל המשחקים שלה, המתרחשים בעולם משותף הנקרא איבליס.
המשחקים מתפרשים על פני קונסולות משחקים מרובות, PSX, פלייסטיישן 2, Gameboy Advance, נינטנדו DS, PSP.
הזיכיון הוכרז ב-13 בדצמבר 2006, יחד עם הוצאתו של Revenant Wings, כאשר הודיעו שמחקים נוספים יכללו בסדרה, ולא רק משחק תפקידים, אלא גם משחקי טקטיקה, כגון FF טקטיקס.
הוכרז שכל המשחקים בזיכיון זה יתרחשו בזמן מסוים בעולם איבליס (Ivalice), והוכרז שגם משחקים שיצאו בעבר והתרחשו בעולם זה יכללו בו, כגון FF Tactics, FF Tactics Advance, FFXII, ו-Vargant Story.
בזיכיון נכללים כרגע שמונה משחקים ואלו הם:
משחק שיצא לקונסולת הפלייסטיישן בשנת 2003 אך ורק בארצות הברית, שמבוסס על מערכת קרב אסטרטגיה בתורים.
עלילת המשחק מספרת על העולם איבליס (Ivalice) אשר מתאושש "ממלחמת האריות" שנערכה 50 שנה.
המשחק מספר על רמזה בן משפחת בילוב אשר יוצא כנגד המעצמות הדורשות שליטה על העולם שלאחר המלחמה.
מערכת השחקנים מבוססת על מקצועות כגון קוסם, כוהן, לוחם וקשת המאפשר שינוי מקצועות הדמויות.
זהו פורט של המשחק Final Fantasy Tactics המקורי לקונסולת ה-PSP, אשר יצא ב-9 באוקטובר 2007, ומכיל עלילה זהה בדיוק, למעט כמה מסעות משנה החושפים מידע נוסף, ושתי דמויות נוספות ממשחקים שונים בזיכיון.
משחק שיצא לקונסולת ה-GBA, ומתקיים בעולם הקסום ומלא הקריסטלים, איבליס.
המשחק משתמש במערכת קרב הדומה למשחקי אסטרטגיה מבוססי תורים.
המשחק כולו מורכב ממשימות, שחלקן הן משימות הקשורות לסיפור, וכאשר מסיימם את כולן, מקבלים משימות נוספות.
מלבד זאת מערכת הקרב במשחק זהה לחלוטין לזו של טקטיקס.
במשחק מדובר על שלושה ילדים, מארש, ריץ ומיוט, שמגיעים לעולם חלומות בשם איבליס (מפיינל פנטזי טקטיקס).
בעוד מארש מצטרף לקלאן ומנסה לחזור הבייתה.
ריץ מטיילת עם חברה חדשה, ואינה בטוחה לגבי רצונה לחזור הביתה.
ואילו, מתברר שמיוט הוא הנסיך בממלכה, ואינו רוצה לחזור.
20 שנה לאחר ההרפתקאות של מארש באיבליס, ילד נוסף מעולמו מגיע לשם, לוסו קלמנס.